Инициатива за OpenFest
Сдружение “Свободен софтуер” - България

ПРОЕКТ
OpenFest 2005

28-30 октомври 2005

www.openfest.org

София
2005

През 2003 година инициативата OpenFest получи подкрепата на Президента на Република България и се провежда под негов патронаж

Резюме

OpenFest e събитие, посветено на свободния софтуер и софтуера с отворен код, на неговите почитатели, създатели, поддръжници и нови фенове. Организира се всяка година от Инициативен комитет на българското Сдружение “Свободен софтуер” и организации, фондации и фирми, които подкрепят идеята за такъв празник. Амбицията на организаторите е това да се превърне в ежегоден международен ден на свободния софтуер.

Идея

Концепцията за свободния софтуер е много стара - по-стара дори от идеята за софтуер, защото това не е технология - това е мироглед - човешки, семпъл и естествен. Защото това е идея и усещане за свобода. Същата ненакърнена свобода, с която се раждаме и която носим в себе си през дните на съществуването си. Тази свобода, която ни води в усещанията ни за човечност и справедливост.

Интернет също е дете на тази свобода. Свободният софтуер е нейно проявление. Свободата - въпреки статута си на съкровено човешко право - непрекъснато бива атакувана от корпорации, политици, организации или отделни хора, опитващи се дa я облекат в дрехите на своя морал и възгледи. Лимитираната свобода, обаче не е свобода! A най-добрият начин да защитим свободата си е да я споделим с останалите. Да ги накараме да си припомнят, че я носят вътре в себе си, че могат и имат възможност да избират и евентуално да застанат до нас.

OpenFest e идея за празник, който да прескочи границите, различията и нравите. Да има един ден всяка година, в който привържениците на свободния софтуер по целия свят да направят така, че в този ден всички да могат да се докоснат до свободата на Интернет, до свободата на софтуера с отворен код, до свободния софтуер. В този ден всички да направят нещо за останалите - не само в мрежата, а и на живо сред хората. Да излязат иззад мониторите си и да обяснит някому с обикновени думи как може да използва свободен софтуер също като тези, които вече го харесват завинаги. Да му разкажат за идеята и философията, да организират лекции, срещи, изложения, демонстрационни семинари или инсталационни фестивали.

OpenFest е отворена за всички конференция - ден на свободния софтуер – с идеята да споделим свободата си!

Това е идея на българското Сдружение "Свободен софтуер", подкрепена от много други наши партньори и приятели. Не искаме това да е само наша идея - искаме да я споделим с останалите - OpenFest е подарък за всички, които ни помогнат да го случим. Присъединете се!

Идеята се координира от Инициативен комитет от личности и организации, който е отворен за нови асоциирани членове непрекъснато.

История

2003

По време на първия OpenFest, състоял се на 14 септември 2003 за първи път България стана домакин на международен free/open source форум. Това събитие исторически за България се явява приемник на серията от няколко Linux инсталационни феста в страната, които се радваха на все по-голям интерес. Идеята на OpenFest е да надскочи локалните граници и да обобщи множество събития и усилията на организаторите под едно усещане за празник на свободния софтуер.

В организацията и провеждането на OpenFest 2003 участваха българските градове София, Варна, Пловдив, Стара Загора, Чепеларе, северноамериканският град Ocean City и канадският град Шербрук (Квебек) със своята конференция Festival Linux.

Емблемата на OpenFest е отворено и жадно за знания и информация човешко око, чийто мигли са лъчи на изгряващо слънце. Изгревът като символ на зараждаща се свобода. Автор на идеята и графичната реализация на тази символика е художникът-хакер Здравко Здравков.

Още от първото си провеждане през 2003 година идеята OpenFest получи одобрението и подкрепата на българския президент г-н Георги Първанов и се провежда под егидата на Президента на Република България.

Конференцията OpenFest 2003 беше организирана и подкрепена от следните формации и спонсори: Сдружение “Свободен софтуер”, MySQL AB, Център за култура и дебат “Червената къща”, Център за медийни изкуства “Интерспейс”, UnixSolutions ООД, OpenIntegra ООД, София комюникейшънс ООД, Интернет общество, Фондация “Приложни изследвания и комуникации”, Фондация “БГ Дебиян”, проектите “Компютърно и интернет право”, “Линукс за българи” и “Български портал за развитие”, Фондация “Интернет райтс” - България, банка Хеброс, Регионална Cisco академия Пловдив, клуб “Отворено общество” - Стара Загора, Група на потребителите на Линукс в България, хотелски комплекс "Бриз-2" – гр. Варна, печатница "Хеликс прес", дизайн студио "factor R", "Denev Engineering", SmartPro Ltd. и БГ Радио.

2004
През 2004 година OpenFest се проведе в София, Пловдив и Пазарджик. В столицата проявата продължи два последователни дни в две препълнени зали на специализирания конгресен център на Internet Expo центъра като приюти и годишната BSDcon-конференция на почитателите на операционните системи *BSD. Събитията в Пловдив и Пазарджик бяха еднодневни.

Двудневните лекции и семинари бяха посетени от над 2000 регистрирани посетители и неизвестен брой нерегистрирани. Всички презентации с видео и звук бяха излъчвани на живо през Интернет.

Лекциите бяха с концептуална и техническа насоченост, включително и презентации на комерсиални продукти, стъпили на софтуер с отворен код. Нивото на трудност на лекциите покриваше спектъра от начинаещи до силно напреднали.

Основни спонсори на събитието бяха UnixSolutions. СпектърНет, Jimmy’s и OBS, а медийни партньори HiComm, PC Magazine, Линукс за българи, portal.bg, kaldata.com, bgdev.org, WebDev magazine, php-bg.org, arttoday.org

Специални гости и лектори

2003

Международните гостите на OpenFest в София през 2003 година бяха:
Zak Greant - изключително популярна фигура от общността на PHP разработчиците, автор на няколко книга. В момента е част от отбора на MySQL AB. Освен известен застъпник на open source общността около PHP/MySQL той е един от младите защитници и идеолози на движението за софтуерна свобода и сам определя себе си като евангелист.

Harald Welte - един от петимата основни разработчици на netfilter/iptables, а в момента е човекът, отговарящ за firewalling функционалностите на ядро Linux 2.4.x. Започва да използва компютри на девет годишна възраст, учи Basic за Commodore64 и продължава с Pascal и x86 асемблери за x86. Пише shareware програми за DOS и накрая открива Linux и движението за свободен софтуер през 1995. Това става хоби за свободното му време. Професионалната си кариера започва като комуникационен инженер, но скоро стартира свой собствен консултантски бизнес.

Krzysztof Zaraska е сред основните програмисти на Prelude IDS. Той отговаря за поддръжката на Prelude Database library и за FreeBSD порта на системата. Студент по телекомуникации в Краковския минно-геоложки университет.

2004

Свои лекции на OpenFest 2004 имаха изявени представители на българската free/open source общност на теми, посветени на новостите през годината в тази сфера на IT индустрията. Презентации на свои продукти направиха представители на фирмите MySQL AB, Биотроника и Linux Business Solutions, представяния на други свободни продукти направиха представители на ССС, UnixSolutions, OpenIntegra PLC, Serdica Software, ISECA, WebDev magazine.

Беше официално презентиран проекта на Интернет общество “Подкрепа за електронното правителство чрез свободен софтуер и софтуер с отворен код в Югоизточна Европа” финансиран от Програмата за развитие на ООН.

За първи път в историята на OpenFest през 2004 година своите виждания по темата свободен софтуер споделиха и политици и държавници. Свои лекции на OpenFest 2004 изнесоха депутатът от партия “Демократи за силна България”(ДСБ) д-р Стойчо Кацаров, Найден Николов - главен експерт в администрацията на Президента на Република България и Георги Николов – зам. председател на Българската социалистическа младеж (БСМ).

Специални гости на OpenFest 2004 бяха група представители на сродната на Сдружение “Свободен софтуер” организация в Македония “Слободен софтвер Македонија”.

Дейности по проекта

Избиране на зала за семинарите и лекциите на международните гости и лекторите от България

Наемане на залата и презентационна техника за дните на конференцията OpenFest

Дизайн, разработка и отпечатване на рекламни материали, брошури, плакати и програма на конференцията. Дизайн и разработка на годишното издание на web-сайта на проекта www.openfest.org за текущата година (http://www.openfest.org/2005). Радио, телевизионна, печатна и интернет реклама

Участие в радио и телевизионни предавания с цел PR на проекта, както и интервюта с вестници и списания от България и чужбина

Провеждане на лекции и семинари в двата дни на конференцията-фестивал

Резервация на хотел и представителни разходи за международните гости

Програма на фестивала

Фестивалната програма ще включва лекции на гостите от чужбина, представящи конкретните им проекти, както и концептуални дискусии за проблематика около свободния софтуер и софтуера с отворен код, бизнеса с такива технологии, обществените и политическите аспекти при разработката, използването и внедряването му, както и практически демонстрации на такъв софтуер и технологии. Семинарната програма ще включва лекции и на български разработчици или членове на общността, както и презентации на решения и технологии с отворен код, изпълнени и внедрени в България.

Предварителната програма на OpenFest за 2005 година се очаква да включва четири времеви панела в три последователни дни.

Петък, 28 октомври 2005:

Откриване: 12:30 – 13:30

Първи панел: 13:30 -17:30

Събота, 29 октомври 2005:

Втори панел: 11:00 - 14:00

Трети панел: 14:30 – 17:30

Неделя, 30 октомври 2005:

Четвърти панел: 11:00 – 15:00 ч.

Закриване: 15:00-15:30 ч.

Очаквани източници на финансиране

Фирми и организации, имащи отношение към свободния софтуер и софтуера с отворен код като MySQL AB, IBM, Novell, HP, Fujitsu-Siemens, Oracle, SAP, IBS, Linux Business Solutions, UnixSolutions, OpenIntegra. Комуникационни оператори и други IT фирми: Орбител АД, БТК НЕТ, Мобилтел АД, Спектър Нет, ITD, OBS и др.

Очакван специален спонсор заради официалното питие на свободния софтуер, бирата – някоя от българските пивоварни: Каменица АД, Загорка АД, Шуменско пиво АД, Пиринско пиво АД

Всеки спонсор на проявата ще бъде цитиран при всяка публична реклама на проекта, както и неговото лого и наименование върху всеки печатен и рекламен материал на фестивала. Всеки спонсор има право да разположи свои рекламни пана в залата по време на семинарната програма както и да провежда свои съпътстващи основната програма рекламни прояви.

Приложение А:
Бюджет на OpenFest 2005

	Описание на разходното перо	Стойност, лв	Общо, лв
I	Канцеларски и други разходи		250,00
	- Офис-консумативи, фотокопия и други	50,00	
	- Телефон, факс, комуникации	200,00	
II	Наем на зала и презентационна техника	2 дни x 3000,00	6000,00
III	Гости		
	- Самолетни билети	3 x 2000,00	6000,00
	- Нощувки – хотел (трима за три нощи)	9 x 60,00	540,00
IV	Рекламни материали		3000,00
	- Плакати		
	- Брошури – програма на фестивала		
	- CD-та с Linux, FreeBSD, свободен софтуер		
	(значки, фланелки – ситопечат)		
V	Други		200,00
	- Пресконференция	120,00	
	- Симултантен превод	80,00	
Общо:	15930,00

Приложение Б:
Примерен договор за спонсорство

ДОГОВОР ЗА СПОНСОРСТВО

Днес ........ г. в гр.София между:

1. ..................................................регистрирано по фирмено дело № ..................по описа на ..................................... за ........... г. със седалище и адрес на управление

...................................., представлявано от ...............................................................

ЕГН ...................................... в качеството му на управител, наричано по-долу СПОНСОР, от една страна, и от друга

2. Сдружение “Свободен софтуер”, регистрирано по фирмено дело № 1631/2002г. по описа на Варненски окръжен съд за 2002 г. със седалище и адрес на управление: Варна, ж.к. Младост, бл.144, вх.1, ап.8, представлявано от Калоян Благовестов Доганов с ЕГН: 7712211040, в качеството му на Председател на Управителния съвет, наричано по-долу СПОНСОРИРАН се сключи настоящия договор, със следното съдържание:

ПРЕДМЕТ НА ДОГОВОРА

Чл. 1.(1) По смисъла на този договор “спонсорство” е даряването на парични средства от страна на СПОНСОРА, в брой или по сметка на СПОНСОРИРАНИЯ, в срокове и размери определени съгласно чл.2 от настоящия договор, без поемане на насрещно задължение от страна на СПОНСОРИРАНИЯ.

(2) “Спонсорство” е и всяко друго действие, с което СПОНСОРЪТ безвъзмездно подпомага дейността на СПОНСОРИРАНИЯ, изразено чрез предоставяне на изложбени зали и помещения, техника, рекламно пространство,

транспорт, материали и др.

ЗАДЪЛЖЕНИЯ НА СПОНСОРА

Чл.2 (1) СПОНСОРЪТ е длъжен да плати или да плаща в брой или по с/ка №1001182508, банков код 15071082 при Първа инвестиционна банка – клон Варна на СПОНСОРИРАНИЯ парична сума в размер на ......................................

................................................................................................................ лева. (с думи).

(2) СПОНСОРЪТ не може да замести по своя воля паричната престация по предходната алинея със спонсорство по смисъла на чл.1 ал.2. Последното се урежда с анекс към настоящия договор.

ПРАВА НА СПОНСОРА

Чл.4 СПОНСОРЪТ има право:

1. Да получи в случай на необходимост и след писмено допълнение към настоящия договор безвъзмездно или срещу заплащане по преференциални условия, рекламно пространство в .............................................................................

.................................................................................................................. осигурено от

СПОНСОРИРАНИЯ.

2. Да получи в случай на необходимост и след писмено искане отправено по надлежния ред до СПОНСОРИРАНИЯ, справка за разходване на безвъзмездно предоставените от него средства.

3. Да получава свидетелство, грамота или друг документ, установяващ предоставянето на услуги по смисъла на чл.1 ал.2 от настоящия договор.

Чл.5 СПОНСОРЪТ няма право да откаже плащане по реда на чл.1 ал.1 връзка с чл. 2 ал.1 от настоящия договор в случай на неизпълнение на задълженията на спонсорирания по чл. 6,7 и чл.8 от настоящия договор.

ЗАДЪЛЖЕНИЯ НА СПОНСОРИРАНИЯ

Чл.6 СПОНСОРИРАНИЯТ е длъжен да използва предоставените му безвъзмездно парични средства за целите на дейността му по устав, както и за разширяване обема на работа.

Чл.7 СПОНСОРИРАНИЯТ е длъжен добросъвестно да издаде исканите документи от страна на СПОНСОРА по чл.4 т.2 и т.3 от настоящия договор.

Чл.8 СПОНСОРИРАНИЯТ е длъжен добросъвестно да запознае СПОНСОРА с цените и условията по предоставянето на рекламно пространство и допълнителни услуги по чл. 4 т.1, освен ако не се предоставят безвъзмездно.

ПРАВА НА СПОНСОРИРАНИЯ

Чл.9 СПОНСОРИРАНИЯТ има право да получи в размерите и сроковете, посочени в чл.2 от настоящия договор паричните суми представляващи спонсорство по договора.

Чл.10 СПОНСОРИРАНИЯТ има право да се разпорежда, както намери за добре с получените парични суми, представляващи спонсорство по договора.

ОБЩИ РАЗПОРЕДБИ

Чл.11 Плащането и получаването на сумите, представляващи спонсорство по настоящия договор се установяват с всички платежни документи съгласно Закона за счетоводството.

Чл.12 Всички аксесорни отношения включително предоставянето на рекламно пространство, в случай че не са безвъзмездни се оформят посредством нов договор независимо от настоящия. Това правило не важи, ако услугата е безвъзмездна.

Чл.13 Непостигането на споразумение между страните по настоящия договор по отношение на правата и задълженията по чл.12, не може да бъде използвано като

основание за неизпълнение на задължението за спонсорство – предмет на договора.

Чл.14. Настоящият договор може да се използва от СПОНСОРА, за доказване на дарение в размер на отразените в него суми, с цел данъчни облекчения по съответния ред. Същото правило важи и за СПОНСОРИРАНИЯ, когато е предоставил безвъзмездно услугите по чл.4 т.1.

СРОК НА ДОГОВОРА

Чл.15 (1) Настоящият договор се сключва за срок от ..... год., и влиза в сила между страните от датата на подписването му.

(2) Договорът се смята за продължен за срок от 1 (една) година, ако в седемдневен срок след изтичане на срока по ал.(1), никоя от страните не се противопостави писмено.

ПРЕКРАТЯВАНЕ НА ДОГОВОРА

Чл.16 Договора се прекратява:

1. При изтичане на уговорения в чл.15 срок.

2. С тридесет дневно писмено предизвестие от страните, отправено в писмен вид, считано от датата на получаването от другата страна, но не повече от два месеца след датата на изпращането му.

3. С прекратяването на регистрацията на някоя от страните и вписването на заличаването и в съответния регистър.

4. Със започването на производство по несъстоятелност спрямо някоя от страните.

ЗАБАВА И НЕУСТОЙКИ

Чл.17 СПОНСОРЪТ изпада в забава на 15.10.2005, в случай че не е наредил пред банка или финансова институция плащане до 24 ч. на предния ден.

Чл.18 СПОНСОРИРАНИЯТ изпада в забава, в случай че след покана от страна на СПОНСОРА откаже да получи плащане по договора в брой. Това не се отнася при получаване на сумите по банков път.

Чл.19. (1) Неустойки между страните не се дължат.

(2) Алинея 1 от чл.19 не се прилага, в случай, че СПОНСОРЪТ е представил договора за целите по чл.14. В този случай се начислява законната мораторна лихва за страната, увеличена с пет пункта.

Чл.20. За всички неуредени въпроси се прилагат разпоредбите за дарение от ЗЗД, както и общата нормативна уредба.

Чл.21. Спорове между страните, възникнали във връзка с тълкуването, изпълнението, респ. неизпълнението на този договор ще се решават по споразумение. А ако такова не бъде постигнато, компетентен да реши спора е Арбитражният съд към Българската стопанска камара в София.

Настоящият договор се състави и подписа в два еднообразни екземпляра – по един за всяка от страните.

СПОНСОР:	СПОНСОРИРАН:

...............................	..............................................

Приложение В:
Представяне на Сдружение “Свободен софтуер”

Сдружение “Свободен софтуер” е сдружение с нестопанска цел на специалисти, привърженици и потребители на свободен софтуер и софтуер с отворен код.

Ние сме хора, които ценят, ползват и държат на свободата в информационните технологии. Съвременното общество се нуждае от информация, реално достъпна за всичките му граждани и в частност от програми, които свободно могат да бъдат използвани, изучавани и нагаждани към конкретните нужди. То се нуждае от свободата човек да ползва всякакъв тип информация по възможно най-достъпния за него начин. То се нуждае и от духа на взаимното подпомагане и споделяне.

Сдружение „Свободен софтуер“ си поставя за цел да популяризира и защитава свободния софтуер в България. Това е софтуер, който без ограничения може да бъде използван, изучаван, адаптиран, копиран и подобряван от всички. Сдружението сътрудничи и лобира сред политици, юристи, журналисти и бизнесмени с цел да се гарантира законовото, политическо и обществено бъдеще на свободния софтуер. Сдружението ще запознава обществото с етичните, политически и технически въпроси, свързани с използването на софтуер.

Нашите ценности:

Свобода – Сдружение “Свободен софтуер” е сдружение на свободни хора, които изразяват себе си без културни, расови, полови или социални ограничения. Ние ценим своята и чуждата свобода, като поставяме бариери срещу онези действия, които я цензурират или и противоречат като общочовешка ценност.

Отвореност – ние сме открити помежду си и към всички, които проявяват интерес към нас, като личности и като сдружение. Нашите форуми са свободни за изразяване на мнения или оценка от всички, независимо дали са членове на сдружението или не.

Активност – ние се сдружихме, за да можем да популяризираме и защитаваме свободния софтуер, да си сътрудничим с различни организации и отделни хора, да ги насърчаваме и подпомагаме реализацията на техни идеи. Стремежът към съвършенство не ни спира да караме събитията да се случват – опитът, който придобиваме, ни прави по-добри.

Хакерска култура – есето на Ерик Реймънд “Как да стана хакер” отразява най-ясно основните етични принципи и ценности на понятието “хакер”, в моралния му смисъл. За съжаление медиите налагат негативен контекст върху това понятие от неразбиране и това е груба грешка, която следва да бъде поправена.

Добронамереност – Ние сме съзидатели и вярваме, че творците трябва да бъдат свободни. Не рушим съществуващото, но и не уважаваме оковите. Не омаловажаваме грешките, но и не ги заклеймяваме. Духът на общуване между самите нас и с нашите партньори е доброжелателен, а необходимата критика – градивна.

Чистота на принципите – за целта ние разполагаме с целия опит и идеи на наши съмишленици навсякъде по света. Всеки казус може да бъде консултиран с това, което знаем и можем ние, както и с това, което другите знаят, умеят и вече са реализирали. Това право ни дава свободата на споделянето.

Свободен софтуер – ние защитаваме следните четири свободи на софтуера:

Свободата да изпълняваш програмата за всякакви цели.

Свободата да изучаваш как работи програмата, както и да я нагаждаш към нуждите си.

Свободата да разпространяваш копия на програмата.

Свободата да усъвършенстваш програмата и да предлагаш подобренията си за полза на цялото общество.

Свободна документация – ние считаме, че една документация е свободна, ако на всяко лице са предоставени следните права, без да е нужно да се свързва с нейния автор или друга институция:

да копира или разпространява документацията безплатно или срещу заплащане;

да променя съдържанието на документацията, като запазва името на автора или издателя и отбелязва извършените промени и името на извършителя.

Сдружение „Свободен софтуер“ е лесно достъпно място за връзка и осведомяване относно всички аспекти на свободния софтуер. Ние лобираме за свободния софтуер като провеждаме диалог с политиците и медиите. Това се осъществява както на национално, така и на международно равнище в сътрудничество с Free Software Foundation и други подобни на нас организации по целия свят.

Сдружение „Свободен софтуер“ помага на фирмите да прилагат бизнес-модели, основаващи се на свободен софтуер; то поощрява фирмите при техния преход към свободен софтуер. Сдружението активно се стреми към разширяване пазарния дял на свободния софтуер. Сдружението подпомага и координира разработката на свободен софтуер и превода на програми на български език.

Дейност:
Основната работа, която се осъществява от членовете на сдружението, е участие в инициативи – собствени или съвместни с други организации, които са в унисон с нашите цели, законодателството и общочовешките ценности. Ние:

организираме срещи, семинари, кръгли маси;

защитаваме и демонстрираме предимствата на свободния софтуер;

разпространяваме ръководства за използване на свободен софтуер и организира превеждането на такива

насърчаваме и подкрепяме проекти, свързани със свободен софтуер;

подкрепяме нашите партньори в проекти, пряко свързани с нашите цели;

консултираме органите на държавно управление относно свободата, сигурността и достъпността на свободния софтуер.

Нашата дейност се осъществява от работни групи, отворени за всички, които целят пълноценното осъществяване на различните проекти и инициативи. Участието в тях е доброволно, свободно и се ръководи от правила на самите работни групи, стига да не противоречат на духа на свободния софтуер, общочовешките ценности и нормите на законодателството.

Нашите цели:

Популяризиране идеите на свободния софтуер. Разясняване неговата същност и тази на свободната документация. За целта ние осъществяваме и поддържаме контакти с правителствени агенции и неправителствени организации, учебни заведения, средства за масово осведомяване, формални и неформални организации, подкрепящи свободния софтуер и свободната документация в страната и чужбина.

Създаваме условия за осъществяване на обществен диалог по отношение на конкретни преимущества на свободния софтуер.

Подкрепяме свободни софтуерни проекти. Подпомагаме проекти, имащи за цел представянето на свободния софтуер пред обществото, разпространяване на новости и факти за свободните програмни продукти, също и съобщения, свързани със сигурността на компютърните системи.

Консултираме различни институции за конкретното значение и приложение на свободния софтуер, както и за опита на други държави.

Улесняваме контактите между физически и юридически лица, проявяващи интерес или работещи със свободен софтуер.

Приложение Г:
Условия за спонсорство

Генерален спонсор

Генерален спонсор на OpenFest 2005 може да бъде една единствена организация или компания, която финансира проявата със сума не по-малка от 6000 лева. Генералния спонсор получава:

Централното място за реклама в залата (или залите ако са няколко), в която се провежда проявата.

Цитирането му като генерален спонсор на първо място при всяко публично изброяване на спонсорите на проявата.

Неограничен допълнителен брой възможности за реклама по време на OpenFest – брошурки, рекламни предмети, игри и др.

Рекламни клипове в паузите на презентациите.

Публикация на логото или друга предоставена информация на всички рекламни материали, брошури, програми, каталози и плакати на OpenFest.

Вечна интернет реклама на сайта на OpenFest за съответната година.

Златни спонсори

Златен спонсор на OpenFest 2005 могат да бъдат до три фирми или организации, които финансират проявата със сума не по-малка от 2500 лева. Златните спонсори получават:

Най-близкото до централното място за реклама в залата (или залите ако са няколко), в която се провежда проявата, като рекламните им пана не могат да надвишават по размер и площ 75% от тези на генералния спонсор ако такъв има.

Цитирането им като златни спонсори веднага след генералния спонсор при всяко публично изброяване на спонсорите на проявата.

Неограничен брой допълнителни възможности за реклама по време на OpenFest.

Рекламни клипове в паузите на презентациите, които не могат да надвишават 60% от времето заето от генералния спонсор.

Публикация на логото или друга предоставена информация на всички брошури, програми, каталози и плакати на OpenFest.

Вечна интернет реклама на сайта на OpenFest за съответната година.

Спонсори

Спонсор на OpenFest 2005 може да бъдат неограничен брой фирми и/или организации, които спонсорират проявата финансово или чрез поемане на част от разходите по бюджета за своя сметка.

Спонсорите получават правото си на изброяване като такива върху всички печатни материали на OpenFest и интернет-сайта за съответната година, както и допълнително уговорени опции и възможности за реклама.

Приложение Д:
Банкови атрибути, устав и координати за контакт със Сдружение “Свободен софтуер” и Инициатива за OpenFest

Банкова сметка на Сдружение “Свободен софтуер”:
Първа инвестиционна банка – Варна

банков код: 15071082
с/ка в лева: 1001182508

SWIFT code: FINVBGSF

Данъчен номер: 1035170835
БУЛСТАТ: 103773747
МОЛ: Калоян Доганов
Седалище: Варна, ж.к. Младост, бл.144, вх.1, ап.8

Устав на Сдружение “Свободен софтуер”:
http://fsa-bg.org/bin/view.cgi/Fsasite/ByLaws

Координати за контакт:

Инициатива за OpenFest (OFI), http://www.openfest.org
Йовко Ламбрев, координатор
тел. +359 88 826-2552
yovko@fsa-bg.org
Сдружение “Свободен софтуер” (ССС), http://www.fsa-bg.org
Георги Чорбаджийски, член на Управителния съвет на ССС
тел. +359 88 840-3391
board@fsa-bg.org

draft

21

OpenFest 2005

2004-08-04T22:59:07